
Umetniška gimnazija, smer gledališče in film

Merila za ocenjevanje znanja za predmete
FILMSKI ZVOK (3. in 4. letnik)
ZVOK IN GLASBA (2., 3. in 4. letnik)

GLASBA (2. letnik)

FILMSKI ZVOK (3. in 4. letnik)

1. SPLOŠNA IZHODIŠČA
Ocenjevanje poteka v skladu s Pravilnikom o ocenjevanju znanja v srednjih šolah, Šolskimi pravili o ocenjevanju znanja na SVŠGUGL in veljavnim učnim načrtom.

2. OBLIKE IN NAČINI OCENJEVANJA
Pri pouku FILMSKI ZVOK dijaki pridobijo ocene v obliki praktičnega ocenjevanja znanja.

3. NAČRT OCENJEVANJA ZNANJA
Ker je pouk organiziran samo na eno polletje, pridobi dijak v tem polletju dve praktični oceni. Eno iz sklopa “Zvočna oprema in tehnike snemanja” in eno iz sklopa “Urejanje posnetih zvočnih vsebin”.

4. OPISNA MERILA IN KRITERIJI ZA OCENJEVANJE
· Vse ocene so enakovredne, temeljna znanja so predmet ocenjevanja skozi vse šolsko leto,
· negativne ocene dijak popravlja v skladu s šolskimi pravili,
· pozitivne ocene se lahko zvišujejo po dogovoru z učiteljem,
· za pozitivno končno oceno morata biti obe ocenjevalni obdobji zaključeni pozitivno,
· dijaki morajo pridobiti ocene dveh učnih sklopov,
· končna ocena je povprečje vseh ocen iz ocenjevalnega obdobja.

a) Kriteriji za praktično ocenjevanje sklopa “Zvočna oprema in tehnike snemanja”
Pri praktičnem ocenjevanju se ocenjuje dijakova uporaba snemalne opreme, razumevanje snemalnih postopkov ter njihova samostojna in učinkovita izvedba v različnih prostorskih pogojih. Pomembna sta tudi način dela v skupini in zmožnost presoje glede uporabe primerne opreme.

Odlično (5): Dijak samostojno, natančno in tehnično brezhibno izvede vse naloge. Suvereno rokuje s snemalniki, mikrofoni, mikrofonskimi palicami in drugo opremo ter zna pravilno nastaviti snemanje (tudi z 32-bit float snemalniki). Upošteva akustiko prostora in v skupini deluje zanesljivo in konstruktivno.
Prav dobro (4): Večino nalog izvede samostojno in brez večjih napak. Dobro uporablja opremo, razume osnove akustike in se zna prilagoditi različnim snemalnim pogojem. Težave zna prepoznati in jih sam odpraviti.

Dobro (3): Naloge izvede počasneje ali ob pomoči učitelja. Pozna osnovne funkcije snemalne opreme, a je še negotov. Akustične razlike prepoznava le delno, pojavijo se tehnične ali izvedbene napake.
Zadostno (2): Opravi osnovne naloge s precej pomoči. Ima težave z rokovanjem opreme in ocenjevanjem akustičnih pogojev. Pogosto izbira neustrezne rešitve, delo je lahko površno ali zamujeno.

Nezadostno (1): Ne zmore samostojno izvesti osnovnih nalog. Napačno uporablja opremo, ne prepozna akustičnih razlik, snemanje ni izvedeno ali vsebuje večje pomanjkljivosti.


b) Kriteriji za praktično ocenjevanje sklopa “Urejanje posnetih zvočnih vsebin”
Pri praktičnem ocenjevanju se ocenjuje dijakova sposobnost samostojne in ustvarjalne uporabe programa za obdelavo zvoka, urejanje in oblikovanje zvočne podobe ter učinkovita uporaba tehničnih

in ustvarjalnih postopkov. Upoštevata se tehnična natančnost, umetniška smiselnost oblikovane zvočne podobe in točnost oddaje nalog (kadar se naloge oddajajo).

Odlično (5): Dijak samostojno, tehnično natančno in ustvarjalno oblikuje celostno zvočno podobo filma. Uporablja različne postopke in učinke (kompresor, equalizer, limiter, denoise ipd.) in jih zna smiselno kombinirati. Učinkovito sinhronizira govor in sliko, uporablja vse zvočne vsebine (foley, ambienti, govor, glasba) in zvočno dinamiko uravnoteži z upoštevanjem LUFS. Izvoz zvoka je ustrezno nastavljen (48 kHz / 24-bit WAV), izdelek pa je kakovosten in celostno premišljen.

Prav dobro (4): Dijak večino nalog opravi samostojno in kakovostno. Uporablja večino osnovnih orodij v programu, pri tem pa korektno izvede montažo zvoka. Zna prilagoditi glasnost, panoramo in dinamiko posameznih zvočnih elementov ter uporabi osnovne efekte. Sinhronizacija in izvoz zvoka sta večinoma pravilna. Uporaba dodatnih zvočnih elementov (foley, ambienti, govor) je smiselna, vendar morda manj izrazita ali neenakomerno izvedena.

Dobro (3): Dijak spretno, vendar počasneje opravi več kot dve tretjini nalog. Pozna večino osnovnih postopkov montaže zvoka (npr. rezanje, fade-in/fade-out, premikanje posnetkov, osnovno uravnavanje glasnosti) ter večino ustrezne terminologije. Pri izvajanju nalog potrebuje občasno dodatno pomoč v obliki predlogov ali usmeritev. Sinhronizacija zvoka in videa je izvedena, a lahko vsebuje manjše napake. Uporaba zvočnih učinkov in dodatnih vsebin (npr. ambienti, foley) je osnovna, vendar smiselna. Izvoz končne zvočne podobe je tehnično ustrezen, a morda ne optimalen.

Zadostno (2): Dijak slabše, a vsaj delno opravi približno polovico predvidenih nalog. Pozna le nekatere postopke montaže zvoka in uporablja omejeno terminologijo. Večino nalog izvede ob večji pomoči učitelja, s sprotnimi predlogi in navodili. Zvočna podoba vsebuje več tehničnih pomanjkljivosti (npr. neuravnotežena glasnost, premalo razločen govor, manjkajoči elementi).
Uporaba zvočnih učinkov ali dodatnih vsebin je osnovna ali pomanjkljiva. Končni izvoz ni vedno ustrezno nastavljen.

Nezadostno (1): Dijak ne zna uporabljati programa za obdelavo zvoka ali pa to počne nepravilno in brez razumevanja osnovnih postopkov. Ne zna sinhronizirati zvoka z videom, zvočna podoba je nepovezana, zmedenega nivoja in brez smiselne rabe zvočnih učinkov. Končni izdelek ni primeren za predstavitev ali pa sploh ni oddan.

5. POPRAVLJANJE NEZADOSTNIH OCEN
Nezadostne ocene se po predhodnem dogovoru z dijaki popravljajo praktično. Kriteriji so enaki kot pri prvem ocenjevanju.

6. OBLIKOVANJE ZAKLJUČNE OCENE
Pri oblikovanju zaključne ocene so upoštevane vse pridobljene ocene. V primeru, da je ob koncu šolskega leta dijak med oceno, le-to lahko izboljša praktično.


7. PREDMETNI, DOPOLNILNI IN POPRAVNI IZPITI

a) Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.
b) Dopolnilni izpit opravljajo dijaki, ki do zaključka pouka niso bili ocenjeni.
c) Popravni izpit opravljajo dijaki, ki imajo ob koncu pouka zaključeno nezadostno oceno.
d) Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.
e) Popravni, predmetni in dopolnilni izpiti se opravljajo v obliki praktičnega dela.

f) Izpit traja največ 35 minut (15 minut priprave, 20 minut ustni zagovor in praktično delo). Kandidat lahko enkrat zamenja listek z vprašanji in praktičnimi nalogami. Listke z vprašanji in praktičnimi nalogami sestavi učitelj, ki predmet poučuje.

ZVOK IN GLASBA (2., 3. in 4. letnik)

1. SPLOŠNA IZHODIŠČA
Ocenjevanje poteka v skladu s Pravilnikom o ocenjevanju znanja v srednjih šolah, Šolskimi pravili o ocenjevanju znanja na SVŠGUGL in veljavnim učnim načrtom.

2. OBLIKE IN NAČINI OCENJEVANJA
Pri delavnici ZVOK IN GLASBA dijaki pridobijo ocene v obliki praktičnega ocenjevanja znanja. To pomeni skozi praktično izvajanje glasbenih vsebin – s petjem ali igranjem na instrument.

3. NAČRT OCENJEVANJA ZNANJA
V drugem in tretjem letniku tekom leta dijak pridobi dve praktični oceni po kriterijih za ocenjevanje igranja instrumenta/petja – vsako v enem polletju. V četrtem letniku pridobi samo eno oceno, ker je zaradi manjšega števila ur pouk organiziran samo v enem polletju.
Za zviševanje ocene ob koncu šolskega leta lahko dijak pridobi dodatno praktično oceno po kriterijih za samostojno izvajanje.

4. OPISNA MERILA IN KRITERIJI ZA OCENJEVANJE
· Vse ocene so enakovredne, temeljna znanja so predmet ocenjevanja skozi vse šolsko leto,
· za pozitivno oceno morajo biti vsa ocenjevalna obdobja ocenjena pozitivno oz. vse
negativne ocene morajo biti popravljene,
· končna ocena je povprečje vseh ocen iz ocenjevalnih obdobjih,
· [bookmark: _Hlk209598483]predpogoj za uspešno in tehnično pravilno igranje na inštrument so potrebni urejeni nohti, ki so pri pravilni klavirski tehniki igranja neslišni. Če dijak ali dijakinja igra inštrument in nima urejenih nohtov, ne more pridobiti ocene.

1. 
2. 
3. 
4. 
4.1. Kriteriji za ocenjevanje igranje instrumenta/petje

Pri praktičnem ocenjevanju se ocenjuje dijakovo izvajanje glasbenih vsebin – petje ali igranje na glasbila. Upošteva se glasbena pismenost, tehnična natančnost, muzikalnost, delavnost in samoevalvacija ter delo v skupini. Ocena je rezultat povprečja po posameznih kriterijih in temelji na procesnem spremljanju dijaka.

Odlično (5): Dijak odlično pozna in smiselno uporablja glasbene pojme, obvladuje tehniko igranja ali petja ter se odlično vključuje v skupinsko muziciranje. Njegova izvedba je poglobljena, doživeta in interpretativno premišljena. Pri delu je popolnoma samostojen, kritičen in redno pripravljen na vaje.

Prav dobro (4): Dijak dobro pozna glasbene pojme ter jih pravilno uporablja pri izvedbi. Njegova tehnika igranja ali petja je zanesljiva, občasno pa potrebuje usmeritev za popolno usklajenost s soizvajalci. V izvedbi upošteva osnovne interpretativne elemente in doseže delno doživetost. Pri delu je večinoma samostojen in pogosto pripravljen. V skupini dobro sodeluje, le občasno se mora prilagoditi ali pomagati drugim.





Dobro (3): Dijak delno pozna glasbene pojme in jih uporablja z manjšimi težavami ter ob pomoči učitelja. Tehniko izvajanja obvladuje le delno, zato se v skupini vključuje le občasno. Interpretacija je smiselna, a ne poglobljena, izvedba pa lahko niha v natančnosti. Samostojnost in kritičnost sta omejeni, pripravljenost na uro niha. Sodelovanje v skupini je neenakomerno, z občasnimi težavami pri poslušanju in prilagajanju.

Zadostno (2): Dijak pozna le osnovne glasbene pojme in jih uporablja pomanjkljivo. Tehnika izvajanja je nezanesljiva, z redkim upoštevanjem soizvajalcev. Interpretacija je osnovna, izvedba pa nedoživeta in tehnično šibka. Pri delu je nesamostojen, kritičnost in pripravljenost na uro sta redki. V skupini sodeluje minimalno in le na pobudo drugih.

Nezadostno (1): Dijak ne pozna osnovnih glasbenih pojmov in ne razume zakonitosti izvajanja. Njegova izvedba je tehnično napačna, brez poslušanja soizvajalcev, interpretacija pa pomanjkljiva ali odsotna. Pri delu je nesamostojen, nepripravljen in nekritičen. V skupini kaže nezanimanje, slab odnos do drugih in ovira skupinsko delo.

1. 
2. 
3. 
4. 
4.1. 
4.2. Kriteriji za samostojno izvajanje (zviševanje ocene in izpiti)

Pri samostojnem izvajanju se dijaka oceni glede na glasbeno pismenost, tehnično natančnost, muzikalnost, interpretacijo, pripravljenost in samostojnost. Izvedba je lahko vokalna ali inštrumentalna.

Odlično (5):
Dijak samostojno, tehnično natančno in muzikalno izvede zahtevnejše skladbe. Glasbene pojme uporablja pravilno, izvedba je interpretativno prepričljiva in slogovno ustrezna. Pokaže visoko stopnjo samozavesti in pripravljenosti.

Prav dobro (4):
Dijak večino nalog izvede samostojno in kakovostno. Obvlada tehnične prvine, občasno pa pride do manjših napak v intonaciji, ritmu ali dinamiki. Interpretacija je smiselna in delno doživeta.

Dobro (3):
Dijak izvede skladbe samostojno, vendar z več manjšimi napakami. Osnovne tehnične prvine in glasbene pojme pozna, a jih uporablja nezanesljivo. Interpretacija je osnovna, muzikalnost manj izrazita.

Zadostno (2):
Dijak izvede le osnovne dele skladb z opaznimi tehničnimi in interpretativnimi pomanjkljivostmi. Glasbene pojme uporablja le delno. Izvedba je nezanesljiva, muzikalnost in doživetost skoraj odsotni, a kljub temu pokaže minimalno razumevanje in pripravljenost.

Nezadostno (1):
Dijak skladb ne izvede ali pa je izvedba tehnično napačna in nedokončana. Ne obvlada osnovnih pojmov, interpretacija in muzikalnost sta odsotni, izvedba pa ne omogoča ocenjevanja znanja.


5. POPRAVLJANJE NEZADOSTNIH OCEN
Nezadostne ocene se popravljajo v dogovoru z učiteljem in v skladu s šolskimi pravili. Kriteriji so enaki kot pri prvem ocenjevanju.

6. OBLIKOVANJE ZAKLJUČNE OCENE
Pri oblikovanju zaključne ocene so upoštevane vse pridobljene ocene. V primeru, da je ob
koncu šolskega leta dijak med oceno, le-to lahko izboljša v dogovoru z učiteljem.


7. PREDMETNI, DOPOLNILNI IN POPRAVNI IZPITI
a) Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.
b) Dopolnilni izpit opravljajo dijaki, ki do zaključka pouka niso bili ocenjeni.
c) Popravni izpit opravljajo dijaki, ki imajo ob koncu pouka zaključeno nezadostno oceno.
d) Popravni in predmetni izpiti obsegajo snov celega šolskega leta, dopolnilni pa le del neocenjene
ali nepredelane snovi.
e) Popravni, predmetni in dopolnilni izpiti se opravljajo v obliki praktičnega ocenjevanja znanja po kriterijih za samostojno izvajanje.
f) Izpit traja največ 35 minut (15 minut priprave, 20 minut izvedbe). Kandidat lahko enkrat zamenja listek z izvajalskimi nalogami. Listke z nalogami sestavi učitelj, ki predmet poučuje.



GLASBA (2. letnik)

1. SPLOŠNA IZHODIŠČA
Ocenjevanje poteka v skladu s Pravilnikom o ocenjevanju znanja v srednjih šolah, Šolskimi pravili o ocenjevanju znanja na SVŠGUGL in veljavnim učnim načrtom.

2. OBLIKE IN NAČINI OCENJEVANJA
Dijak pri pouku GLASBA pridobi ocene v obliki pisnega ocenjevanja znanja, kjer se lahko preverja in ocenjuje tudi slušno poznavanje izbora obravnavanih skladb. Ocenjujejo se lahko tudi poročila, referati, seminarske naloge in sodelovanje pri pouku.
3. NAČRT OCENJEVANJA ZNANJA
Dijak pri pouku GLASBA pridobi dve pisni oceni; eno v prvem in eno v drugem polletju. Ustno oceno
lahko pridobi, če želi zviševati oceno v posameznem polletju ali ob zaključku šolskega leta.
Za zviševanje ocene ob koncu šolskega leta lahko dijak pridobi dodatno oceno z izdelavo poročila, referata ali seminarske naloge.

a) Pisno ocenjevanje:
Profesor skupaj z dijaki na začetku šolskega leta določi roke za pisno ocenjevanje znanja. 

b) Ustno ocenjevanje:
Ustno ocenjevanje je napovedano. Termini se določijo v dogovoru z dijaki.

4. OPISNA MERILA IN KRITERIJI ZA OCENJEVANJE
· Vse pridobljene ocene so enakovredne, temeljna znanja so predmet ocenjevanja skozi vso šolsko leto,
· za pozitivno oceno morajo biti vsa ocenjevalna obdobja ocenjena pozitivno oz. morajo biti vse negativne ocene popravljene,
· dijaki morajo pridobiti ocene vseh učnih sklopov,
· končna ocena je povprečje vseh pridobljenih ocen in upoštevanje aktivnega sodelovanja dijaka pri pouku, ki vpliva na oblikovanje zaključne ocene.


a) Kriteriji za ustno ocenjevanje:
Odl (5) – dijak vsebine odlično pozna, navede najpomembnejša dejstva, jih jasno opredeli in interpretira, pozna in uporablja glasbeni jezik, skladno z individualnimi sposobnostmi interpretira vokalne in inštrumentalne vsebine, pri delu je samostojen in kritičen poslušalec glasbenih vsebin.

Pdb (4) – dijak vsebino dobro prepoznava in zna dejstva samostojno navajati in povezovati, zelo dobro sodeluje pri glasbenih aktivnostih, pri glasbenih analizah pa redno uporablja strokovno terminologijo,

Db (3) – dijak vsebino pozna, znanj pa ne povezuje širše, dobro sodeluje pri izvajanju vokalnih in inštrumentalnih vsebin, interpretacije so smiselne, ne pa poglobljene,

Zd (2) – dijak slabše navaja vsebine, slabo sodeluje pri glasbenih aktivnostih izvajanja in analitičnega
poslušanja, ne uporablja strokovne terminologije, pri odgovorih dostikrat zgreši bistvo,

Nzd (1) – dijak slabo ali sploh ne zna navajati dejstev, ne sodeluje pri glasbenih aktivnostih, navaja
pomanjkljiva dejstva, ne razume strokovne terminologije, znanja ni oz. je minimalno.

b) Kriteriji za pisno ocenjevanje in meje za ocene:
Pri pisnem ocenjevanju se ocenjuje znanje, razumevanje, uporaba znanj, analiza in sinteza ter prepoznava slušnih primerov. Ob tem se v nalogah lahko uporablja slikovno in drugo ilustrativno gradivo, grafično gradivo, pisne vire in druga besedila.

Pisna ocenjevanja znanja se ocenjujejo po naslednjih kriterijih.
Nzd= 0–49%  Zd(2)= 50–62%   Db(3)= 63–77%  Pdb(4)= 78–89%  Odl(5)= 90–100%

c) Kriteriji za ocenjevanje poročil, referatov in seminarskih nalog
Odl (5) – dijak jasno predstavi temo ter samostojno uporablja in primerja priložene raznovrstne vire. Poiskati zna prave informacije ter je do njih kritičen. Pravilno citira uporabljene vire in ima popolni seznam ustrezno citirane literature (v skladu z ISO standardi). Smiselno razlaga vzroke, posledice in jih med seboj ločuje. Vsebino samostojno predstavi. Ločuje dejstva in mnenja, oblikuje samostojne zaključke, ki so podprti z izvirnimi primeri.

Pdb (4) – dijak jasno predstavi temo ter samostojno uporablja in primerja priložene raznovrstne vire. Poiskati zna prave informacije ter je do njih kritičen. S svojimi besedami razlaga vzroke, posledice in jih med seboj ločuje. Vsebino samostojno predstavi. Ločuje dejstva in mnenja, oblikuje zaključke, ki pa so podprti z učiteljevimi primeri. Pravilno citira uporabljene vire in ima popolni seznam ustrezno citirane literature (v skladu z ISO standardi).

Db (3) – dijak jasno predstavi temo, pri tem pa ni vedno zanesljiv. Uporablja vire, ki sodijo skupaj, vendar sklepi niso povsem strokovni. S svojimi besedami razlaga vzroke, posledice, jih med seboj ločuje, vendar ni vedno samostojen. Navaja učiteljeve primere, a še to ne vedno. Dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi. Pomanjkljivo citira uporabljene vire in nima popolnega seznama ustrezno citirane literature (v skladu z ISO standardi).

Zd (2) – dijak pomanjkljivo predstavi temo ter priložene vire. Njihova uporaba je omejena, dijak večkrat ne zna argumentirati predstavljenih informacij. Pri razvrščanju podatkov potrebuje pomoč učitelja. Ne razlikuje med mnenji in dejstvi. V zaključku posreduje skromne ugotovitve, ki nimajo logične in smiselne zgradbe. Pomanjkljivo citira uporabljene vire in nima popolnega seznama ustrezno citirane literature (v skladu z ISO standardi).

Nzd (1) – dijak v dogovorjenem roku ne odda določene naloge ali pa je predstavitev le te neustrezna. Tema je nejasno opredeljena, zelo šibko strokovno predstavljena in argumentirana, s premalo viri in dejstvi ter nima smiselnih zaključkov. Predstavitev teme ne ustreza zgoraj navedenim kriterijem.

5. POPRAVLJANJE NEZADOSTNIH OCEN:
Nezadostne ocene se po predhodnem dogovoru z dijaki popravljajo ustno ali pisno. Kriteriji so enaki kot pri prvem ocenjevanju. Dijak ima možnosti popravljanja negativne ocene v skladu s šolskimi pravili.

6. OBLIKOVANJE ZAKLJUČNE OCENE
[bookmark: _GoBack]Pri oblikovanju zaključne ocene so upoštevane vse pridobljene ocene in aktivno sodelovanje pri pouku, ki vpliva na oblikovanje zaključne ocene. V primeru, da je ob koncu šolskega leta dijak med oceno, le-to lahko izboljša pisno ali ustno.

7. PREDMETNI, DOPOLNILNI IN POPRAVNI IZPITI

a) Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa.
b) Dopolnilni izpit opravljajo dijaki, ki do zaključka pouka niso bili ocenjeni.
c) Popravni izpit opravljajo dijaki, ki imajo ob koncu pouka zaključeno nezadostno oceno.
d) Popravni in predmetni izpiti obsegajo snov celega šolskega leta, dopolnilni pa le del
neocenjene ali nepredelane snovi.
e) Popravni, predmetni in dopolnilni izpiti se opravljajo v pisni in v ustni obliki.
f) Pisni del izpita lahko traja do 90 minut. Naloge pripravi učitelj, ki predmet poučuje.
g) Ustni del izpita traja največ 35 minut (15 minut priprave, 20 minut ustni zagovor). Kandidat lahko enkrat zamenja listek z vprašanji. Listke z vprašanji sestavi učitelj, ki predmet poučuje.
h) Ocena izpita je skupna ocena pisnega in ustnega dela.


Merila in kriteriji so objavljeni v spletni učilnici za glasbo.

ravnateljica:                                                                                                                    vodja glasbenega aktiva:
PETRA VIGNJEVIČ KOVJANIĆ                                                                                               KATJA KOS


image1.jpeg
@ _/ SREDNJA VZGOJITELJSKA SOLA,
GIMNAZIJA IN UMETNISKA GIMNAZIJA
LJUBLJANA
@®°°)/°°® Kardeljeva ploS¢ad 28a / Ljubljana

‘ ) Telefon /01 56 51 751
www.svsgugl.si




